отговарят съответно на категории Д и В, както са определени в част А, точка II от приложение IV към същия регламент.
 2.Висококачественото прясно, охладено или замразено говеждо месо отговаря на условията за внос в рамките на тарифните квоти с поредни номера 09.2201, 09.2202 и 09.2203, ако съответства на следните изисквания:
 а)разфасованото говеждо месо е получено от кланични трупове на юници и бичета на възраст под 30 месеца, които в продължение на поне последните 100 дни преди клането са били подложени на специален хранителен режим, който включва не по-малко от 62 % концентрати и/или странични продукти от фуражно зърно на база сухо вещество и достига или надвишава съдържание на обменна енергия, по-голямо от 12,26 мегаджаула на килограм сухо вещество;
 б)юниците и бичетата, подложени на описания в буква а) хранителен режим, получават сухо вещество всеки ден в размер на не по-малко от средно 1,4 % от живото им телесно тегло;
 в)кланичните трупове, използвани за разфасованото говеждо месо, се оценяват от оценител, който е държавен служител и който определя оценката, както и основаващата се на нея класификация на кланичните трупове, съгласно одобрен от държавните органи метод. Методът на оценяване, одобрен от държавните органи, и основаващите се на него класификации трябва да оценят очакваното качество на кланичните трупове, като се основават на комбинация от критерии, включващи зрелостта на кланичните трупове и вкусовите качества на говеждите разфасовки. Този метод на оценяване на кланичните трупове включва, но не се ограничава само до това, оценка на характерните признаци на зрелостта — цвета и текстурата на мускула longissimus dorsi и втвърдяването на костите и хрущялите, както и оценка на очакваните вкусови качества, в това число и комбинация от отделни характеристики на междумускулните тлъстини и твърдостта на мускула longissimus dorsi;
 г)разфасовките се етикетират в съответствие с член 13 от Регламент (ЕО) No 1760/2000 на Европейския парламент и на Съвета
 44
 .
 Към информацията на етикета, посочен в буква г), може да бъде добавено обозначението „Висококачествено говеждо месо“.
 Член 25
 Сертификати за автентичност за тарифната квота с пореден номер 09.2201 и тарифните подквоти с поредни номера 09.2202 и 09.2203
 1.За да се ползва тарифната квота с пореден номер 09.2201, на компетентните органи на Съюза се представя сертификат за автентичност, издаден в съответната трета държава.
 2.Сертификатът за автентичност се изготвя в съответствие с образеца, поместен в част Ж на приложение II.
 3.На гърба на сертификата за автентичност се отбелязва, че месото с произход от държавата износител отговаря на изискванията, посочени в член 24.
 4.Сертификатът за автентичност е валиден само ако е надлежно попълнен и заверен от издаващия орган.
 5.Сертификатът за автентичност се счита за надлежно заверен, когато съдържа дата и място на издаване и е подпечатан от издаващия орган.
 6.Печатът може да се замени с напечатан щемпел върху оригинала и копията на сертификата.
 7.Сертификатът за автентичност е валиден за срок от 3 месеца от датата на издаването му.
 Член 26
 Издаващи органи в трети държави по отношение на вноса в рамките на тарифната квота с пореден номер 09.2201 и тарифните подквоти с поредни номера 09.2202 и 09.2203
 1.Издаващият орган, упоменат в